5. november 2015

**NAVNENOTE**

Dansker valgt ind i bestyrelsen for global radioorganisation

Lars Kierkegaard, direktør for strategisk udvikling i Teracom, blev mandag den 2. november 2015 i London valgt til bestyrelsen for den internationale brancheorganisation for digital radio, WorldDAB.

WorldDAB, som er det globale brancheforum for digital radio, spiller en central rolle i at sikre global koordinering i overgangen til digital radio. Herudover rådgiver WorldDAB regeringer, myndigheder og broadcastere i gennemførelsen af digital radio baseret på DAB/DAB +.

WorldDAB har mere end 90 medlemmer fra hele verden og har både Sveriges Radio, BBC, Norges Radio og kommercielle stationer fra hele verden som medlemmer, herunder også tyske Bauer Media Group der tidligere på året købte den nordiske radiooperatør SBS Radio af Discovery Communications Nordic.

Danmark har kun én gang tidligere været repræsenteret i ledelsen af WorldDAB. Det var i 2008, da DRs daværende radiodirektør havde sæde i bestyrelsen.

Flere oplysninger hos:

Lars Kierkegaard, Head of Strategy and Business Development, Teracom A/S  
Mail: [lars.kierkegaard@teracom.dk](mailto:lars.kierkegaard@teracom.dk) – Mobil: +4551717360   
eller www.teracom.dk

**Om Teracom A/S**  
Teracom er Danmarks førende udbyder af analog og digital transmission af radio- og tvudsendelser og sendenet. Teracom leverer sendenetværk til DR og Digi-TV samt Boxer TV og udbyder teletjenester til danske teleoperatører.